O‘zbekiston delegatsiyasi “Koreya Respublikasi–Markaziy Osiyo” yubiley forumida ishtirok etadi

O‘zbekiston Respublikasi delegatsiyasi 15–16-noyabr kunlari Seulda tashqi ishlar vazirlari o‘rinbosarlari darajasida bo‘lib o‘tadigan hamkorlik bo‘yicha “Koreya Respublikasi–Markaziy Osiyo” 10-forumida ishtirok etadi. Bu haqda O‘zbekiston TIV matbuot xizmati ma’lum qildi.

Yubiley uchrashuvda ko‘p tomonlama hamkorlikning dolzarb masalalari, jumladan, mavzularga oid sessiyalarda “elektron hukumat” va qishloq xo‘jaligi sohalaridagi hamkorlikning istiqbollarini muhokama qilish rejalashtirilgan.